cyanic-selkie/wikianc huggingface dataset:
পশ্চিমবঙ্গ সিভিল সার্ভিস
বেতন ও ভাতা
অন্যান্য সরকারি কর্মীদের ন্যায় সিভিল সার্ভিস অফিসারদের বেতন ও ভাতা বিভিন্ন ভাগে বিভক্ত। এদের বেতন কাঠামো দুটি ভাগে রয়েছে : পে ব্যান্ড ও গ্রেড পে। এর পরিমান বিভিন্ন পদ ও বিভাগে বিভিন্ন রকম হতে পারে।
সাম্প্রতিক উদাহরণে, একজন এক্সেকিউটিভ সিভিল সার্ভিস অফিসার এর মাসিক পে ব্যান্ড ৯,০০০ রুপি হতে ৪০,৫০০ রুপি ও গ্রেড পে ৫,৪০০ রুপি। সেক্ষেত্রে কর্মজীবনের প্রারম্ভে তার বেতন ও ভাতা নিম্নরূপ :
প্রভিডেন্ড ফান্ড ও অন্যান্য ক্ষেত্রে ১৫% কেটে নেয়া হয়।
লক্ষ্মী নারায়ণ মেহতা
বিধায়ক লক্ষ্মী নারায়ণ মেহতা ভারতের বিহার থেকে বর্তমান বিহার বিধানসভার সদস্য। তিনি ভারতীয় জনতা পার্টি (বিজেপি)-এর সদস্য এবং ফোর্বসগঞ্জ বিধানসভা আসনের প্রতিনিধিত্ব করছেন।
গরুর গাড়ি
thumb|300px|গরুর গাড়ি,দুয়ারসিনি,পুরুলিয়া জেলা, পশ্চিমবঙ্গ গরুর গাড়ি হল দুই চাকাবিশিষ্ট গরু বা বলদে টানা একপ্রকার যান বিশেষ। এই যানে সাধারণত একটি মাত্র অক্ষের সাথে চাকা দুটি যুক্ত থাকে। সামনের দিকে একটি জোয়ালের সাথে দুটি গরু বা বলদ জুড়ে এই গাড়ি টানা হয়। সাধারণত চালক বসেন গাড়ির সামনের দিকে। তাঁর পিছনে বসেন যাত্রীরা। বিভিন্ন মালপত্র বহন করা হয় তারও পিছনের দিকে। বিভিন্ন কৃষিজাত দ্রব্য ও ফসল বহনের কাজে গরুর গাড়ির প্রচলন যথেষ্টই ব্যাপক। গ্রাম বাংলায় ঐতিহ্যগতভাবে গরুর গাড়ি কিছুদিন আগে পর্যন্তও যাতায়াত ও মালবহনের কাজে প্রভূত পরিমানে ব্যবহৃত হত। তবে বর্তমানে নানাধরনের মোটরচালিত যানের আধিক্যর কারণে অপেক্ষাকৃত ধীর গতির এই যানটির ব্যবহার অনেক কমে এসেছে।
ইতিহাস
গরুর গাড়ির ইতিহাস সুপ্রাচীন। নব্যপ্রস্তর যুগের সময় থেকেই মানুষ এই যানটি ব্যবহার করে আসছে। ফ্রান্সের ফঁতান অঞ্চলে আল্পস পর্বতের উপত্যকায় একটি গুহায় গরুর গাড়ির যে ছবি পাওয়া যায়, তার থেকে জানতে পারা যায় খ্রিস্টের জন্মের ৩১০০ বছর আগে ব্রোঞ্জ যুগেও গরুর গাড়ির অস্তিত্ব ছিল। হরপ্পা সভ্যতাতেও যে গরুর গাড়ির অস্তিত্ব ছিল তার সপক্ষে প্রত্নতাত্ত্বিক প্রমাণ পাওয়া যায়। সেখানেও নানা অঞ্চল থেকে এক অক্ষ বিশিষ্ট চাকাওলা নানা খেলনা পাওয়া গেছে। এগুলি থেকে বিশেষজ্ঞদের অনুমান, খ্রিস্টজন্মের ১৬০০ থেকে ১৫০০ বছর আগেই সিন্ধু অববাহিকা ও ভারতীয় উপমহাদেশের উত্তর-পশ্চিম অঞ্চলে গরুর গাড়ির প্রচলন ছিল, যা সেখান থেকে ক্রমে ক্রমে দক্ষিণেও ছড়িয়ে পড়ে।void setup
বিবরণ
thumb|200px|গরুর গাড়ির চাকা গরুর গাড়িতে গরু জুড়তে সাধারণত জোয়াল ব্যবহার করা হয়, ঘোড়ার গাড়ির মতো লাগাম ব্যবহার করা হয় না। গাড়ির চাকাগুলি হয় বড় বড়, সাধারণত কাঠের তৈরি। তবে এখন তাতে প্রায়শই লোহার রিম ব্যবহার করা হয়। সম্পূর্ণ লোহার তৈরি চাকার ব্যবহারও খুব বিরল নয়। যাত্রীদের রোদ ও বৃষ্টির হাত থেকে রক্ষা করার জন্য গাড়ির উপর অনেকসময়েই ছই'এর প্রচলনও আছে। গাড়ির পাটাতনটি সাধারণত বাঁশ বা কাঠ দিয়ে তৈরি করা হয়। ছইটি হয় সাধারণত বেতের বোনা। কখনও কখনও তা বাঁশ ও খড় দিয়েও তৈরি করা হয়ে থাকে।
ব্যবহার
thumb|200px|১৯০৪ সালে অঙ্কিত ওলন্দাজ শিল্পী আডলফ ফান ড্যের ভেনা'র চিত্র রাইখে এরনটে (পাকা ফসল) ছবিতে গরুর গাড়ির দৃশ্য|left সভ্যতার প্রায় উন্মেষকাল থেকেই গরুর গাড়ি এশিয়া, ইউরোপ ও আফ্রিকার প্রায় সর্বত্রই ছিল যাতায়াত ও পরিবহনের জন্য একটি গুরুত্বপূর্ণ যান। কিন্তু পশ্চিম ইউরোপে পরে দ্রুতগামী ঘোড়ায় টানা গাড়ির ব্যবহার বৃদ্ধি পাওয়ায় পরিবহন ও যাতায়াতের মাধ্যম হিসেবে গরুর গাড়ির ব্যবহার কমে আসে। পরবর্তীকালে যন্ত্রচালিত লাঙল বা পাওয়ার টিলার এবং নানাবিধ যন্ত্রযানের উদ্ভবের ফলে এখন ঐ অঞ্চলে গরুর গাড়ির ঐতিহ্য কেবলমাত্র টিকে রয়েছে নানারকম লোকসংস্কৃতি ও তাকে ভিত্তি করে নানা মেলা-অনুষ্ঠানে।
আবার আফ্রিকার বহু জায়গায় প্রবল জঙ্গলাকীর্ণ ভূমিরূপের কারণে সেখানে পথঘাট যেকোনও রকম গাড়ি চালনারই অনুপযুক্ত ছিল। তাই এইসব জায়গার মানুষদের মধ্যে গরুর গাড়ি সংক্রান্ত কোনও ধারণার প্রচলনই ছিল না। কিন্তু দক্ষিণ আফ্রিকায় যখন ওলন্দাজ ঔপনিবেশিকরা প্রবেশ করতে থাকে, বহুক্ষেত্রেই তারা বাহন হিসেবে গরুর গাড়িকে ব্যবহার করে। ঊনবিংশ শতাব্দীর বিভিন্ন জনপ্রিয় উপন্যাসেও তাই আমরা দক্ষিণ আফ্রিকায় যাতায়াত ও মালবহনের উপায় হিসেবে গরুর গাড়ির উল্লেখ দেখতে পাই। উদাহরণস্বরূপ আমরা এক্ষেত্রে এইচ. রাইডার হ্যাগার্ড'এর বিখ্যাত উপন্যাস কিং সলোমনস মাইনস 'এর উল্লেখ করতে পারি। এক্ষেত্রে তারা গরুর গাড়ির আরেকটি ব্যবহার জনপ্রিয় করে তোলে। রাত্রিতে বিশ্রাম নেওয়ার সময় বা বিপদে পড়লে তারা প্রায়শই গরুর গাড়িগুলোকে গোল করে সাজিয়ে একধরনের দুর্গ গড়ে তুলে তার মধ্যে আশ্রয় নিত। গরুর বা ঘোড়ার গাড়িকে ব্যবহার করে এইধরনের দুর্গ গড়ে তোলার রেওয়াজ অবশ্য আমরা এর অনেক আগে থেকেই দেখতে পাই। চেঙ্গিজ খানের নাতি বাতু খানের নেতৃত্বে ত্রয়োদশ শতাব্দীতে রাশিয়া ও পূর্ব ইউরোপে যে মোঙ্গল আক্রমণ চলে সেখানে তার প্রতিরোধে স্থানীয় অধিবাসীদের দ্বারা গরুর গাড়ির এই ধরনের ব্যবহারের কথা আমরা জানতে পারি। বিশেষ করে কালকার যুদ্ধে কিয়েভ রুশেরা এই ধরনের গাড়িনির্মিত চলমান দুর্গ তৈরি করে মঙ্গোল আক্রমণের বিরুদ্ধে প্রতিরোধ গড়ে তুলেছিল।
পূর্ব ইউরোপ ও এশিয়ার বহু অংশে গ্রামীণ অঞ্চলে মূলত মাল পরিবহনের কাজে গরুর গাড়ির ব্যবহার এখনও প্রচলিত আছে।এক সময় গ্রামে গরুর গাড়িই ছিল প্রধান বাহন।
শরৎ বাবু
শরৎ বাবু একজন ভারতীয় চলচ্চিত্র অভিনেতা যিনি মূলত তামিল এবং তেলুগু ভাষার সিনেমায় কাজ করেছেন, এছাড়া তার অভিনীত চলচ্চিত্রগুলোর মধ্যে কন্নড় এবং মালয়ালম ভাষার চলচ্চিত্রও আছে।  তার অভিনীত প্রথম চলচ্চিত্র ১৯৭৩ সালে মুক্তি পায় এবং ওটি ছিলো তেলুগু ভাষার। ব্যক্তিগতজীবনে তিনি অভিনেত্রী রমাপ্রভার সঙ্গে বিবাহবন্ধনে আবদ্ধ হয়েছিলেন যদিও পরে বিয়ে ভেঙ্গে যায়।
কর্মজীবন
তিনি বলেন, "আমার বাবা একজন হোটেল ব্যবসায়ী ছিলেন, তিনি চেয়েছিলেন যে আমি ঐ ব্যবসায় হাত দেই কিন্তু আমি একজন পুলিশ অফিসার হতে চেয়েছিলাম। কলেজজীবনে আমি পুলিশবাহিনীতে ঢুকবো বলে মনস্থির করে ফেলি, মানুষ আমার মাকে বলত যে আমার চেহারা সুন্দর আমার সিনেমাতে ঢোকা উচিত...কলেজের প্রভাষকরাও একই কথা বলতেন এবং এটা আমার মনে খেলা করতা লাগলো। আমার বাবা এটার বিরুদ্ধে ছিলেন কিন্তু আমার মা আমাকে এটাতে সমর্থন দিলেন। আমি ভেবেছিলাম আমি এ কাজে ব্যর্থ হলে পারিবারিক কাজে হাত দেবো। আমার মনে এটা ছিলো যে আমি ব্যবসা বা রাজনীতির জন্য উপযুক্ত নই। পত্রিকায় চলচ্চিত্রের জন্য নতুন মুখের সন্ধানের জন্য আমি নিজের ছবি দেই এবং অডিশনের জন্য সহজে ডাক পেয়ে যাই।
আমার প্রথম চলচ্চিত্র ছিলো তামিল ভাষার কৈলাস বলচন্দ দ্বারা পরিচালিত, যেটা তেলুগু ভাষাতেও নির্মিত হয়েছিলো ইদি কাথা কাদু নামে যেখানে মহানায়ক কামাল হাসান এবং চিরঞ্জীবীও ছিলেন এবং চলচ্চিত্রটি ছিলো ব্যবসাসফল।"
আংশিক চলচ্চিত্রতালিকা
শরৎ বাবু অভিনীত আংশিক চলচ্চিত্র তালিকা
নওগাঁ সরকারি বালিকা উচ্চ বিদ্যালয়
নওগাঁ সরকারি বালিকা উচ্চ বিদ্যালয় নওগাঁ জেলায় অবস্থিত স্বনামধন্য একটি বিদ্যালয়। ১৯১৭ সালে নওগাঁ শহরে প্রতিষ্ঠিত হয়। বিদ্যালয়টিতে তৃতীয় শ্রেণী থেকে দশম শ্রেণী পর্যন্ত পাঠদানের ব্যবস্থা রয়েছে। বিদ্যালয় প্রভাতি এবং দিবা -এই দুই শাখায় পরিচালিত হয়। রাজশাহী শিক্ষাবোর্ডের অধীনে জাতীয় শিক্ষাক্রম ও পাঠ্যপুস্তক বোর্ডের নীতিমালা অনুসরণ করে বিদ্যালয়টি পরিচালিত হয়।
অবস্থান
নওগাঁ সরকারি বালিকা উচ্চ বিদ্যালয় নওগাঁ জেলার সদর উপজেলার খাস নওগাঁ এলাকায় অবস্থিত। এই বিদ্যালয়ের পূর্ব দিকে নওগাঁ কে.ডি. সরকারি উচ্চ বিদ্যালয় এব নওগাঁ সরকারি ডাকবাংলো অবস্থিত। আর পশ্চিম দিকে নওগাঁ উদ্যান অবস্থিত।
ইতিহাস
১৯১৭ সালে নওগাঁ সরকারি বালিকা উচ্চ বিদ্যালয় প্রতিষ্ঠিত হয়। প্রথমে বিদ্যালয়টির নাম ছিল মুসলিম বালিকা বিদ্যালয়। ১৯৭০ সালে বিদ্যালয়টিকে সরকারি আত্তীকরণ করা হয়।
অবকাঠামো
নওগাঁ সরকারি বালিকা উচ্চ বিদ্যালয় ১.০৮ একর জমির উপর প্রতিষ্ঠিত। কাঠামোগতভাবে স্কুলটিতে ৫টি ভবন রয়েছে। বর্গাকার আকৃতিতে ভবনগুলো অবস্থিত। ভবনগুলোর মাঝে একটি বিশাল আঙিনা আছে। বিজ্ঞানের শিক্ষার্থীদের জন্য ৩টি বিজ্ঞানাগার রয়েছে। বিদ্যালয়টিতে আইসিটি ল্যাব ও মাল্টিমিডিয়া শ্রেণিকক্ষ রয়েছে। এছাড়া সকল শিক্ষার্থীর জন্য খেলার মাঠ, নামায ঘর, অডিটরিয়াম, গ্রন্থাগার ও ২৫টি শ্রেণি শ্রেণিকক্ষ রয়েছে।
শিক্ষার্থীদের পোশাক
নীল এবং সাদা  রং এর কাপড় দিয়ে তৈরী হয় বিদ্যালয়ের ছাত্রীদের পোশাক। সাদা ফিতা সংবলিত নীল রঙের ফ্রক, সাদা পায়জামা, নীল রঙের স্কার্ফ ব্যবহার করা হয়।
শিক্ষা পদ্ধতি
এই বিদ্যালয়টিতে তৃতীয় থেকে দশম শ্রেণী পর্যন্ত বাংলা মাধ্যমে পাঠদান করা হয়। প্রতিটি শ্রেণী বিভিন্ন শিফট ও শাখায় বিভক্ত। বিদ্যালয়টিতে বিজ্ঞান, মানবিক ও ব্যবসায় শিক্ষা শাখা চালু আছে। প্রতি বছরই তৃতীয় ও ষষ্ঠ শ্রেণীতে জাতীয় শিক্ষাক্রম ও পাঠ্যপুস্তক বোর্ড এর নীতিমালা অনুসরণপূর্বক জেলা শিক্ষা অফিসারের তত্ত্বাবধানে ভর্তি পরীক্ষার মাধ্যমে নতুন ছাত্রীদের ভর্তি করা হয়।
শ্রেণি ও শাখা ব্যবস্থা
বিদ্যালয়টির লেখাপড়ার মান ও প্রতিবছর ঈর্ষনীয় সফলতার কারণে রাজশাহী বিভাগের উল্লেখযোগ্য বিদ্যালয়গুলোর মধ্যে একটি বিবেচনা করা হয়। আর তাই প্রতি বছরই শত শত ছাত্রী ভর্তির সুযোগ নিতে উন্মুখ হয়ে থাকে। বিদ্যালয়ে উপচে পড়া ছাত্রীদের সঠিক ও মানসম্মত লেখাপড়া নিশ্চিত করতে বিদ্যালয়টিকে প্রভাতী ও দিবা দুইটি শিফটে ভাগ করে পাঠদান কর্যক্রম পরিচালনা করা হচ্ছে। বিদ্যালয়টিতে তৃতীয় থেকে দশম শ্রেণি পর্যন্ত প্রতিটি শ্রেণিতে ৪টি করে শাখা বিদ্যমান এবং প্রতিটি শাখায় ৩৫-৪০ জন ছাত্রীর পাঠদান হয়।
শিফট ও শাখা
শ্রেণিভেদে প্রতি শিফটের শাখাগুলো
শিক্ষা কার্যক্রম
বিদ্যালয়টিতে ৩য় শ্রেণী থেকে ১০ম শ্রেণী পর্যন্ত পড়ানো হয়। প্রতিটি শ্রেণী/শাখাতে একজন ক্লাস শিক্ষক থাকে। সর্বপ্রথম ক্লাস ক্লাস শিক্ষক নেন। তিনি সেই ক্লাস নিয়ন্ত্রণ করেন। তিনি ছাত্রীদের উপস্থিতি নিশ্চিত করেন, ছাত্রীদের মাসিক বেতন গ্রহণ করেন, সেই শ্রেণীর ছাত্রীদের অবিভাবকের সাথে যোগাযোগ করেন, তিনি সেই শ্রেণীর সর্বশেষ ফলাফল দান করেন, সেই শ্রেণীর কোন ছাত্রীর যেকোনো প্রকার সাহায্যের জন্য তিনি সর্বপ্রথম এগিয়ে আসেন।
বেতন
সরকারী স্কুল হওয়ায় এই বিদ্যালয়ে বেসরকারী স্কুলের তুলনায় খরচ অনেক কম। প্রতি মাসে বেতনের সাথে টিফিন ফি নেয়া হয়। মাসে ৩টা তারিখ থাকে বেতন দেওয়ার জন্য। শ্রেণী শিক্ষক বেতন আদায় করেন।
বীরবাহা হাঁসদা
বীরবাহা হাঁসদা ভারতের মাননীয় প্রতিমন্ত্রী, বন বিভাগ (পশ্চিমবঙ্গ) এবং ঝাড়গ্রাম আসনের বিধানসভার সদস্য। তিনি সাঁওতালি ভাষার চলচ্চিত্রের একজন ভারতীয় অভিনেত্রী। তিনি বাংলা ও হিন্দি ভাষার ছবিতেও অভিনয় করেছিলেন।
নওগাঁ সরকারি বালিকা উচ্চ বিদ্যালয়
সহ-শিক্ষা কার্যক্রম
২০০৫ সালের এনটিভির শাপলা কুড়ি প্রতিযোগিতায় অংশ নিয়ে এ প্রতিষ্ঠানের ছাত্রীরা তৃতীয় স্থান অর্জন করে। ২০০৬ সালের শাপলা কুড়ি প্রতিযোগিতায় অংশ নিয়ে এ প্রতিষ্ঠানের ছাত্রীরা প্রথম স্থান অর্জন করে। তাছাড়াও অঞ্চলভিত্তিক প্রতিযোগিতায় অংশ নিয়ে এ প্রতিষ্ঠানের ছাত্রীরা বিশেষ কৃতিত্ব অর্জন করে।
বীরবাহা হাঁসদা
জীবনের প্রথমার্ধ
হানসদা ভারতের পশ্চিমবঙ্গ রাজ্যের আঙ্ক্রো গ্রামে একটি সাঁওতাল পরিবারে জন্মগ্রহণ করেছিলেন। তার প্রয়াত পিতা নরেন হানসদা ঝাড়খণ্ড পার্টির (নরেন) প্রতিষ্ঠাতা ছিলেন। তার বাবা এবং তাঁর মা চুনিবালা হংসদা পশ্চিমবঙ্গ আইনসভার সদস্য ছিলেন। হানসদা নির্বাচনে অংশ নিয়েছিল।
সুন্দুস আব্বাস
সুন্দুস আব্বাস (আরবি:سندس عباس) হলেন একজন ইরাকি নারী অধিকার কর্মী। ২০০৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
বীরবাহা হাঁসদা
জীবনের প্রথমার্ধ
তিনি ঘাটশিলা কলেজ থেকে উচ্চ মাধ্যমিক পাস করেন এবং কলকাতা বিশ্ববিদ্যালয় থেকে স্নাতক ডিগ্রি অর্জন করেন। তিনি অল্প বয়স থেকেই অভিনয় শুরু করেছিলেন।
সুন্দুস আব্বাস
জীবনী
সুন্দুস আব্বাস ইরাকের বাগদাদের উইমেন্স লিডারশিপ ইন্সটিউটে এক্সিকিউটিভ ডিরেক্টর হিসেবে কর্মরত আছেন। তিনি মধ্যপ্রাচ্যের দেশটিতে নারী অধিকার নিয়ে কাজ করে চলেছেন তিনি দেশটির রাজনৈতিক দলগুলোতে নারীদের অংশগ্রহণ বাড়ানোর জন্য কাজ করছেন। এছাড়াও, ইরাকি নারীদের সংবিধান খসড়াকরণ, সংশোধনী, জাতীয় ঐকমত্য প্রতিষ্ঠাকরণ ও সেদেশের জাতিতে জাতিতে বিবাদ মেটানোর কর্মকাণ্ডে সম্পৃক্ত করতে অবদান রেখেছেন। তিনি ইরাকের প্রধান সংবাদপত্রগুলোতে নারী অধিকার নিয়ে লিখে থাকেন। তিনি সেদেশের নারী অধিকার নিয়ে, নারী নির্যাতন নিয়ে প্রেস কনফারেন্স করা ছাড়াও ইরাকি নারীদের সিদ্ধান্ত গ্রহণ ক্ষমতা অর্জনে প্রশিক্ষণ দিয়ে থাকেন। সুন্দুস আব্বাস মধ্যপ্রাচ্যের বিভিন্ন দেশে নারী অধিকার সম্পর্কিত বহু সেমিনার ও কনফারেন্সে অংশগ্রহণ করেছেন।
নওগাঁ সরকারি বালিকা উচ্চ বিদ্যালয়
সহ-শিক্ষা কার্যক্রম
প্রতিবছর বার্ষিক ক্রীড়া প্রতিযোগিতা অনুষ্ঠিত হয় বিদ্যালয়ের নিজস্ব খেলার মাঠে। তাছাড়া বার্ষিক সংস্কৃতি প্রতিযোগিতা অনুষ্ঠিত হয় হল রুমে। এসবের পুরস্কার বিতরনী অনুষ্ঠানে এলাকার গণ্যমান্য বাক্তিবর্গ এবং একজন বিশেষ ব্যক্তি প্রধান অতিথি হিসাবে উপস্থিত থাকেন।
সুন্দুস আব্বাস
পুরস্কার
২০০৭ সালে তার কর্মকাণ্ডের স্বীকৃতি হিসেবে তিনি আন্তর্জাতিক সাহসী নারী পুরস্কারে ভূষিত হন।I
নওগাঁ সরকারি বালিকা উচ্চ বিদ্যালয়
সহ-শিক্ষা কার্যক্রম
তাছাড়া স্কুলে নিয়িমিত বিতর্ক প্রতিযোগিতা, রেডক্রিসেন্ট কার্যক্রম, বিজ্ঞান মেলা, তথ্য ও যোগাযোগ প্রযুক্তি সপ্তাহ ইত্যাদি অনুষ্ঠিত হয়।
দুর্গাদাস বসু
দুর্গাদাস বসু (১৯১০ - ১৬ মে ১৯৯৭) ছিলেন ভারতীয় সংবিধানের বিশিষ্ট ব্যাখ্যাকার, বিশ্বখ্যাত সংবিধান-বিশারদ ও বিচাপতি। তিনি কমেন্ট্রি অন দ্য কনস্টিটিউশন অফ ইন্ডিয়া ও কেসবুক অন দি ইন্ডিয়ান কনস্টিটিউশন ল। প্রথম বইটি ভারতীয় সংবিধানের সঙ্গে সম্পর্কযুক্ত সামাজিক বিজ্ঞান ও আইন বিদ্যার সর্বাধিক গুরুত্বপূর্ণ পাঠ্যপুস্তকগুলির অন্যতম।
১৯৮৫ সালে দুর্গাদাস বসু পদ্মভূষণ সম্মানে ভূষিত হন। ১৯৯৪ সালে তিনি এশিয়াটিক সোসাইটির সাম্মানিক ফেলো মনোনীত হন।
উৎক্ষেপণ অবকাশ
মহাকাশ যাত্রার প্রেক্ষাপটে উৎক্ষেপণ পর্ব (Launch period) বলতে এমন একটি দিনসমষ্টি এবং উৎক্ষেপণ অবকাশ (Launch window) বলতে কোনও প্রদত্ত দিনের এমন একটি সময় পরিসরকে বোঝায়, যার মধ্যে কোনও নির্দিষ্ট রকেটকে অবশ্যই উৎক্ষেপণ করতে হয়, যাতে সেটি উদ্দীষ্ট লক্ষ্যে পৌঁছাতে পারে। যদি রকেটটিকে কোনও প্রদত্ত অবকাশের মধ্যে উৎক্ষেপণ না করা যায়, তাহলে সেটিকে পরবর্তী কোনও দিনের ঐরূপ অবকাশের জন্য অপেক্ষা করতে হয়। উৎক্ষেপণ পর্ব ও উৎক্ষেপণের অবকাশগুলি রকেটের সক্ষমতা এবং সেটি কোন কক্ষপথের দিকে যাচ্ছে, এই দুইটি ব্যাপারের উপরেই অত্যন্ত নির্ভরশীল।
উৎক্ষেপণ পর্ব বলতে উদ্দীষ্ট কক্ষপথে পৌঁছানোর জন্য কোনও রকেটটি যেসব দিনে উৎক্ষেপণ করা যায়, সেগুলিকে একত্রে উৎক্ষেপক পর্ব বলে। কোনও অভিযানের উৎক্ষেপণ পর্ব বছরে ৩৬৫ দিন হতে পারে, কোনও মাসের কয়েক সপ্তাহ হতে পারে, প্রতি ২৬ মাস অন্তর কয়েক সপ্তাহব্যাপী হতে পারে (যেমন মঙ্গল গ্রহ উৎক্ষেপণ অবকাশ), কিংবা স্বল্পমেয়াদী একটি পর্ব যেটি কোনও পুনরাবৃত্তি হবে না।
উৎক্ষেপণ অবকাশ বলতে কোনও প্রদত্ত দিনের এমন একটি সময়ের পরিসরকে নির্দেশ করা হয়, যে পরিসরের অভ্যন্তরে রকেট উৎক্ষেপণ করলে সেটি উদ্দীষ্ট লক্ষ্যে পৌঁছাতে পারে। এই পরিসরটি ন্যূনতম এক সেকেন্ড দৈর্ঘ্যেরও হতে পারে (যেক্ষেত্রে সেটিকে তাৎক্ষণিক অবকাশ instantaneous window বলে), কিংবা সমগ্র দিনব্যাপী হতে পারে। তবে অভিযান পরিচালনার অন্যান্য দিক বিবেচনা করে সাধারণত প্রায় সর্বদাই উৎক্ষেপণ অবকাশটিকে কয়েক ঘণ্টার মধ্যে সীমিত রাখা হয়। উৎক্ষেপণ অবকাশটি পৃথিবীর দুইটি দিবস জুড়ে অবস্থিত হতে পারে, যেমন এটি একদিন রাত সাড়ে এগারটায় শুরু হয়ে পরবর্তী দিনের ভোররাত একটা পর্যন্ত ব্যাপ্ত হতে পারে। উৎক্ষেপণ অবকাশগুলি প্রতিদিন একই সময়ে অবস্থান করার ঘটনা বিরল।
জনসাধারণ্যে উৎক্ষেপণ অবকাশ ও উৎক্ষেপণ পর্ব পরিভাষা দুইটিকে প্রায়শই সমার্থক হিসেবে ব্যবহার করা হয়ে থাকে। তবে নাসা ও অন্যান্য মহাকাশ সংস্থাগুলির উৎক্ষেপণ পরিচালক ও গতিপথ বিশ্লেষকেরা এই দুইটির মধ্যে সংজ্ঞাগত পার্থক্য করেন।
মাহনুর (মঞ্চ অভিনেত্রী)
মাহনুর হলেন একজন পাকিস্তানি মঞ্চ অভিনেত্রী এবং নৃত্যশিল্পী। কিছু ছবি ও নাটকেও তিনি উপস্থিত ছিলেন। তিনি ২০১২ সালে ব্যবসায়ী ইফতিখার ভাট্টিকে বিয়ে করেছিলেন।
কেরিয়ার
তিনি পিটিভির নাটক, মৌসুম দিয়ে তার অভিনয় জীবন শুরু করেছিলেন। তারপরে তিনি প্রায় এক বছর আল-ফালাহ থিয়েটারে অভিনয় করেছিলেন। তিনি তামাসিল থিয়েটার, শালিমার থিয়েটার, মেহফিল থিয়েটার, আলহামরা আর্টস কাউন্সিল এবং পাঞ্জাবের অন্যান্য প্রেক্ষাগৃহেও অভিনয় করেছিলেন।
চলচ্চিত্রে তার উল্লেখযোগ্য উপস্থিতি রয়েছে, শের দিল (2012), Halla Gulla (2015), জিও সার Utha কে (2017) এবং জুনুন-ই-ইশক (2019) এবং টেলিভিশনে অন্তর্ভুক্ত মৌসম, মাগো, আফসার Bekar-ই-খাস ও হাম সাব উমেদ সে হ্যায় ।
ফিরোজ শাহ মেহতা
ফিরোজ শাহ মেহতা (৪ই আগস্ট, ১৮৪৫ - ৫ নভেম্বর, ১৯১৫) ছিলেন বোম্বাইয়ের একজন ভারতীয় পার্সি রাজনীতিবিদ ও আইনজীবী। তিনি ব্রিটিশ সরকার দ্বারা নাইট উপাধিতে ভূষিত হন। ১৮৭৩ সালে তিনি বোম্বাই পুরসভার কমিশনার হন। তিনি ভারতীয় জাতীয় কংগ্রেস দলের একজন অন্যতম প্রতিষ্ঠাতা ও সভাপতি ছিলেন।
বঙ্গপাণ্ডু ঊষা
থাম্ব|শ্রীমতীবঙ্গপাণ্ডু উষা অন্ধ্র প্রদেশের মাননীয় রাজ্যপালের সাথে বঙ্গপাণ্ডু উষা তেলুগু ভাষার চারণ কবি । তিনি ওয়াইএসআর কংগ্রেস দলের সাংস্কৃতিক শাখার আহ্বায়ক। তিনি তার লোকসঙ্গীত এবং নাচের জন্য জনপ্রিয়। এপি রাজ্য সরকার সম্প্রতি তাকে এপি রাজ্যের সৃজনশীলতা এবং সংস্কৃতি কমিশনের চেয়ারপারসন হিসাবে নিয়োগ করেছে।
বাচেন্দ্রী পাল
বাচেন্দ্রী পাল একজন ভারতীয় পর্বতারোহী। ইনি এভারেস্ট পর্বতশৃঙ্গ বিজয়ী প্রথম ভারতীয় মহিলা ও পঞ্চম মহিলা। বাচেন্দ্রী উত্তরাখণ্ডের গড়ওয়ালের নাকুরি গ্রামে জন্ম নেন। ছোটবেলা থেকেই তিনি পর্বতারোহণে সিদ্ধহস্ত ছিলেন। ১৯৮৪ সালে এক অভিযানে তিনি এভারেস্ট আরোহণ করেন।র
এভারেস্টের পরবর্তী অভিযানগুলি
বাচেন্দ্রী পাল পৃথিবীর উচ্চতম শিখর আরোহণ করার পরও অন্যান্য অভিযানে সক্রিয় ছিলেন। তিনি ১৯৯৩সনে কেবলমাত্র মহিলাদের নিয়ে
সিন্ধি টার্ফ হিন্দানাগড়
সিন্ধি টার্ফ হিন্দানাগড় (Sindi Turf Hindnagar) ভারতের মহারাষ্ট্র রাজ্যের ওয়ারধা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিন্ধি টার্ফ হিন্দানাগড় শহরের জনসংখ্যা হল ১৫,৫৪৯ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে সিন্ধি টার্ফ হিন্দানাগড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
মাঙ্গানী লাল মন্ডল
মাঙ্গানী লাল মন্ডল (জন্ম: ১ জুলাই ১৯৪৮) রাষ্ট্রীয় জনতা দলের রাজনীতিবিদ ও ভারতীয় সংসদের সদস্য ছিলেন, যেখানে তিনি লোকসভায় বিহারের প্রতিনিধিত্ব করেছেন। এর আগে, তিনি ১৯৮৬ থেকে ২০০৪ সাল পর্যন্ত বিহার আইন পরিষদের সদস্য ছিলেন। এই সময়ে তিনি রাজ্য মন্ত্রিসভায় মন্ত্রীও ছিলেন। তিনি ২০০৪ থেকে ২০০৯ সাল পর্যন্ত রাজ্যসভার সদস্যও ছিলেন।
বর্তমানে তিনি আরজেডির বিপক্ষে রয়েছেন। ২০০২ থেকে ২০০৫ পর্যন্ত তিনি বিহার মন্ত্রিসভায় মন্ত্রী ছিলেন।
মহারাণী হেমন্তকুমারী সংস্কৃত কলেজ
মহারাণী হেমন্তকুমারী সংস্কৃত কলেজ ১৯০৪ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৬৩ সালে কলেজটি বন্ধ হয়ে যায়।
জেরুসালেম অবরোধ (৫৯৭ খ্রিস্টপূর্ব)
অবরোধ
জেরুসালেমের ধ্বংসযজ্ঞ এড়াতে, যিহূদার রাজা যিহোয়াকিম নিজের শাসনকালের তৃতীয় বছরে মিশরকে বাদ দিয়ে ব্যাবিলনের কাছে নিজের আনুগত্য প্রদান করেন। তিনি কর হিসেবে জেরুসালেমের রাজস্ব, মন্দিরের কিছু শিল্পকর্ম এবং জিম্মি হিসেবে রাজকীয় পরিবারের সদস্য ও অভিজাত ব্যক্তিদের ব্যাবিলনে প্রেরণ করতেন। ৬০১ খ্রিস্টপূর্ব সালে, যিহোয়াকিমের চতুর্থ শাসন বর্ষে, নেবুচাদনেজার মিশর অভিযানে ব্যর্থ হোন এবং বিরাট ক্ষতির শিকার হোন। এই ব্যর্থতার ফলে যিহূদা সহ লেভান্তের অনেক রাজ্য বিদ্রোহ করে এবং রাজা যিহোয়াকিম কর পাঠানো বন্ধ করে দিয়ে মিশরের পক্ষ নেয়।
নেবুচাদনেজার শীঘ্রই সেসব বিদ্রোহীদের বিরুদ্ধে ব্যবস্থা নিতে শুরু করেন। নেবুচাদনেজার কালপঞ্জি অনুযায়ী, নেবুচাদনেজার জেরুসালেমে অভিযান পরিচালনা করেন যা ঘটনাক্রমে ৫৯৭ খ্রিস্টপূর্বে ঘটে কালপঞ্জিতে উল্লেখ রয়েছে:
মহারাণী হেমন্তকুমারী সংস্কৃত কলেজ
ইতিহাস
মহারাণী হেমন্তকুমারী দেবী তাঁর ময়মনসিংহ জমিদারী থেকে সংস্কৃত কলেজের জন্য বার্ষিক ১৬০০ টাকা দিতে প্রতিশ্রুতি বদ্ধ হন। তিনি কলেজের ভবন নির্মাণের জন্য এককালীন ১৭,০০০ টাকাও দান করেন। তিনি ছাত্রদের জন্য বার্ষিক ১৮০ টাকা ব্রত্তিও প্রদান করেন।
জেরুসালেম অবরোধ (৫৯৭ খ্রিস্টপূর্ব)
অবরোধ
"[নেবুচাদনেজারের] সপ্তম বর্ষে [৫৯৮ খ্রিস্টপূর্ব] খিসলেভ মাসে [নভেম্বর/ডিসেম্বর] ব্যাবিলনের রাজা তার সেনাবাহিনীকে একত্রিত করেন, এবং হাট্টিদের ভূমি (সিরিয়া/ফিলিস্তিন) আক্রমণ করার পর, তিনি যিহূদার শহরে অবরোধ পরিচালনা করেন। আদার মাসের দ্বিতীয় দিবসে [১৬ মার্চ] তিনি শহরটি জয় করেন এবং রাজাকে [যিহুদীয়া] বন্দী করেন। তার স্থলে তিনি নিজের পছন্দের একজন রাজাকে [সিদিকিয়] স্থলাভিষিক্ত করেন, এবং রাজস্ব পাওয়ার পর, তিনি ব্যাবিলনের দিকে ফিরে যান।"
যিহোয়াকিম অবরোধের সময় সম্ভবত ১০ মার্চ, ৫৯৮ খ্রিস্টপূর্ব তারিখে, বা কিসলেভে, কিংবা তেভেত মাসে মারা যান। নেবুচাদনেজার জেরুসালেম শহর এবং এর মন্দির লুট করেন, এবং নতুন রাজা যিহুদীয়া, যার বয়স ছিলো হয় ৮ বা ১৮ বছর, এবং অন্যান্য বিশিষ্ট নাগরিক এবং কারিগরদের বন্দী করে নিয়ে যাওয়া হয়। যিহিষ্কেলের পুস্তকে দেওয়া তারিখ থেকে বছর গণনা অনুসারে নেবুচাদনেজারের ফিরে যান ৫৯৭ খ্রিস্টপূর্বের নিসান মাসে।
মহারাণী হেমন্তকুমারী সংস্কৃত কলেজ
সমাপ্তি
১৯৪২ সালে রাণী হেমন্তকুমারী দেবীর মৃত্যু সংস্কৃত কলেজ এর জন্য এক বিরাট আর্থিক বিপর্যয় ডেকে আনে। কর্তৃপক্ষের নির্দেশে শিক্ষা অফিসের জন্য সংস্কৃত কলেজের ভবনটি সাময়িকভাবে ছেড়ে দিতে হয়। কলেজটি বন্ধ হওয়ার পূর্ব অবধি রাজশাহী কলেজের একটি ভবনে সংস্কৃত কলেজের কার্যক্রম চালু ছিল। পরবর্তিতে রাজশাহী কলেজ কর্তৃপক্ষ অনেক চেষ্টা করেও সংস্কৃত কলেজের ভবনটি তাদের নিয়ন্ত্রণে আনতে সক্ষম হন নি। বর্তমানে রাজশাহী শিক্ষা বিভাগীয় দপ্তর বা ডি.ডি.পি.আই. অফিস হিসেবে মহারাণী হেমন্তকুমারী সংস্কৃত কলেজ ভবনটি ব্যবহৃত হচ্ছে। শিক্ষক-ছাত্র সংখ্যা কমতে থাকায় এবং সংস্কৃত শিক্ষা সম্পর্কে সরকারের সেরকম ঋৎসাহ না থাকায় ১৯৬৩ সালে কলেজটি বন্ধ হয়ে যায়।
জেরুসালেম অবরোধ (৫৯৭ খ্রিস্টপূর্ব)
অবরোধ
নেবুচাদনেজার যিহুদীয়ার চাচা সিদিকিয়কে যিহূদার পুতুল রাজা হিসেবে বসান। যিহুদীয়াকে ব্যাবিলনে থাকতে বাধ্য করা হয়েছিল। সিদিকিয়ের শাসনকে বিভিন্ন সূত্র ধরে ৫৯৭ খ্রিস্টপূর্বের নিসান মাসের কয়েক সপ্তাহ আগে বা পরে দেখানো হয়ে থাকে।
কালানুক্রমীয় টীকা
১৯৫৬ সালে ডোনাল্ড ওয়াইজম্যান দ্বারা প্রকাশিত ব্যাবিলনীয় কালপঞ্জি প্রতিষ্ঠিত করে যে সম্রাট দ্বিতীয় নেবুচাদনেজার ৫৯৭ খ্রিস্টপূর্ব সালের ১৬ই মার্চ তারিখে প্রথমবারের মত জেরুসালেম দখল করেন। ওয়াইজম্যানের প্রকাশনার পূর্বে, ই.আর. থিয়েল বাইবেলীয় লেখাপত্র থেকে জেরুসালেম দখলের তারিখ ৫৯৭ খ্রিস্টপূর্বাব্দের বসন্তে নির্ধারণ করেন, তবে উইলিয়াম এফ. অলব্রাইটদের মতন অন্যান্য গবেষকগণ এর তারিখ প্রায়শউ ৫৯৮ খ্রিস্টপূর্বাব্দে নির্দেশ করেন।
বাইবেলীয় বিবরণ
এই অবরোধের ঘটনাটি ইহুদিদের হিব্রু বাইবেল, তথা খ্রিস্টানদের পুরাতন নিয়মের -এ বর্ণিত রয়েছে। জেরুসালেম প্রস্থান ছিলো ইহুদিদের নির্বাসন ও অভিবাসনের সূচনা।
মুহাম্মদ বিন ইউসুফ আস সাকাফি
মুহাম্মদ বিন ইউসুফ বিন হাকাম বিন আবু উকাইল আস সাকাফি ( محمد بن يوسف بن الحكم بن أبي عقيل الثقفي ) অষ্টম শতাব্দীর প্রথম দিকে উমাইয়া খিলাফতের একজন গভর্নর ছিলেন। তিনি ইরাকের তৎকালীন শক্তিশালী গভর্নর হাজ্জাজ বিন ইউসুফের ভাই এবং মুহাম্মদ বিন কাসেমের চাচা। মুহাম্মদ তার ভাইয়ের অধীনে ফার্সের ডেপুটি গভর্নর হিসাবে দায়িত্ব পালন করেছিলেন।
তাকে শিরাজ শহরের প্রতিষ্ঠাতার স্বীকৃতি দেওয়া হয়, যা ৬৯৩ সালে ফার্সের রাজধানী হয়। তিনি পরে ইয়েমেনের গভর্নর হিসেবেও দায়িত্ব পালন করেন।  পরবর্তী দায়িত্বে থাকাকালীন ৭১৪/৭১৫ সালে তিনি ইন্তেকাল করেন। তার কন্যা উম্মুল হাজ্জাজ খলিফা দ্বিতীয় ইয়াজিদের ( ৬২০- ৬২৪) বিবাহিতা স্ত্রী ছিলেন এবং তাদের পুত্র দ্বিতীয় আল-ওয়ালিদ ( ৭৩৪-৭৪৪ ) একাদশ উমাইয়া খলিফা হিসাবে শাসন করেছিলেন।
চিত্রালী
চিত্রালী  একটি বাংলা চলচ্চিত্র পত্রিকা। এটি পাকিস্তান আমলে ১৯৫২ সালে সাংবাদিক সৈয়দ মোহাম্মদ পারভেজ (এস, এম পারভেজ) কর্তৃক প্রতিষ্ঠিত হয়। এটির প্রকাশক ছিল "অবজার্ভার হাউজ"। এটি ছিল একটি সাপ্তাহিক পত্রিকা, প্রতি শুক্রবারে প্রকাশিত হতো। পত্রিকাটি খুব জনপ্রিয় ছিল। সৈয়দ শামসুল হক এ পত্রিকার সহ-সম্পাদক ছিলেন। চিত্রালীর পাঠক-পাঠিকাদের সংগঠন গড়ে উঠেছিল। এর নাম ছিল "চিপাচস"। বর্তমানে এই সাপ্তাহিক বন্ধ আছে।
স্যাম রবসন
প্রারম্ভিক জীবন
নিউসাউথ ওয়েলস প্রদেশের প্যাডিংটনে জন্মগ্রহণকারী রবসন মারসেলিন কলেজ র‌্যান্ডউইকে স্থানান্তরের পূর্বে মারিস্ট কলেজ পেজউডে অধ্যয়ন করেন। জিপিএসে দশ বছর বয়সে সিডনি বয়েজ হাই স্কুলে অধ্যয়নকালীন সময়ে বিদ্যালয়ের প্রথম একাদশে খেলেন।  তার অস্ট্রেলীয় বাবা জিম রবসন ১৯৭৯ সালে আয়ারল্যান্ডের বিপক্ষে ওরচেস্টাশায়ার ক্লাবের হয়ে খেলেন। বর্তমানে জিম রবসন সিডনি ক্রিকেট গ্রাউন্ডে কাজ করছেন। স্যামের ছোট ভাই অ্যাঙ্গাস রবসন লিচেস্টারশায়ার ক্লাবে খেলছেন।
চিত্রালী
পত্রিকার বিবরণ
'চিত্রালী 'ব্রডশিট' আকারে মুদ্রিত হয়। এটি সাহিত্য-সংস্কৃতি ও চলচ্চিত্র বিষয়ক সাময়িকী ছিল। ষাটের দশকের শেষ ও সত্তরের দশকের গোড়ার দিকে বাংলাদেশের খুব জনপ্রিয় একটি পত্রিকা ছিল 'চিত্রালী'। চলচ্চিত্র তারকাদের খবর, তাদের নিয়ে গুজব-গুঞ্জন, দেশের ও বিদেশের চলচ্চিত্র সংবাদ, নিবন্ধ, সংস্কৃতি ও চলচ্চিত্র বিষয়ে কলাম, বিভিন্ন বিনোদনমূলক অনুষ্ঠানের খবর এগুলোতে ছিল। সত্তর দশকে এ পত্রিকা শীর্ষ স্থানে ছিলো। ১৯৮০ সালের শেষ দিক থেকে বিনোদন ম্যাগাজিনের চাপে এবং অবজারভার হাউসে মালিক-শ্রমিক বিরোধে পত্রিকাটি অনেক দিন কষ্ট করে চলার পর বন্ধ হয়ে যায়। স্বাধীনতার পরে মালিক পক্ষ এটি আর চালু করে নি।
স্যাম রবসন
প্রারম্ভিক জীবন
২০১২ সালের মার্চে প্রথম ব্যাটসম্যান হিসেবে ইংল্যান্ডের প্রথম-শ্রেণীর ক্রিকেটে শতরান করেন। ১৬ আগস্ট, ২০১৩ তারিখ পর্যন্ত ২০১৩ সালের কাউন্টি চ্যাম্পিয়নশীপে ৬২.০৬ রান গড়ে ৯৩৩ রান সংগ্রহ করেছিলেন।
খেলোয়াড়ী জীবন
রবসনের ব্রিটিশ ও অস্ট্রেলীয় জাতীয়তা রয়েছে। কিন্তু এপ্রিল ও অক্টোবর, ২০০৭ সালে অস্ট্রেলিয়া অনূর্ধ্ব-১৯ দলের হয়ে পাকিস্তানের বিপক্ষে নয়টি একদিনের আন্তর্জাতিকে অংশগ্রহণ করেন। ২০১৪ সালের গ্রীষ্মের মধ্যে ইংল্যান্ডের স্থায়ী নাগরিকত্ব লাভের ব্যাপারে তিনি আশাবাদী ছিলেন। কিন্তু অপ্রত্যাশিতভাবেই আগস্ট, ২০১৩ সালে নাগরিকত্ব পেয়ে যান। ব্রিটিশ পাসপোর্ট নিয়ে মিডলসেক্সে খেলার সময় ইংল্যান্ডের পক্ষে উপযুক্ত হলে তিনি তার ইচ্ছা প্রকাশ করে দলিলাদিতে স্বাক্ষর করেন। কিন্তু, ২০১৩ সালেও অস্ট্রেলিয়া কিংবা ইংল্যান্ডের বড়দের দলে খেলার সম্মতি প্রকাশ করেননি। মিডলসেক্সের অধিনায়ক ও অস্ট্রেলীয় ক্রিস রজার্স বলেছিলেন যে, রবসন অস্ট্রিলয়ায় ফিরে যেতে ইচ্ছুক কিন্ত আমি মনে করি ইংল্যান্ডেই তার ভবিষ্যৎ পড়ে আছে। অন্যদিকে মিডলসেক্সের ক্রিকেট পরিচালক অ্যাঙ্গাস ফ্রেজার আগস্ট, ২০১৩ সালে বলেন, আমি নিশ্চিত যে তিনি ইংল্যান্ডের পক্ষে খেলবেন।
জুন, ২০১৪ সালে শ্রীলঙ্কার বিপক্ষে অনুষ্ঠিত টেস্ট সিরিজে খেলার জন্য ডাক পান। অতঃপর ১২ জুন, ২০১৪ তারিখে টেস্ট অভিষেক ঘটে তার। খেলায় তিনি ১ ও ১৯ রান সংগ্রহ করেন। কিন্তু দ্বিতীয় টেস্টের প্রথম ইনিংসে ১২৭ রান করে তিনি তার অভিষেক টেস্ট সেঞ্চুরি করেন।
সিপ্রিয়ান ম্যানোলেস্কু
সিপ্রিয়ান ম্যানোলেস্কু একজন রোমানিয়ান গণিতবিদ। তিনি বর্তমানে ইউনিভার্সিটি অব ক্যালিফোর্নিয়া, লস অ্যাঞ্জেলস এর গণিতের অধ্যাপক।
জীবনী
সিপ্রিয়ান হার্ভার্ড বিশ্ববিদ্যালয় থেকে গণিতে ২০০১ সালে সুম্মা কাম লড সহ ব্যাচেলর অব আর্টস এবং ২০০৪ সালে পিএইচডি ডিগ্রি অর্জন করেন। তিনি ২০০৫ থেকে ২০০৮ সাল পর্যন্ত কলাম্বিয়া ইউনিভার্সিটিতে সহকারী অধ্যাপক হিসেবে কর্মরত ছিলেন। তিনি ২০০৮ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহযোগী অধ্যাপক হিসেবে যোগদান করেন এবং ২০১২ সালে অধ্যাপক পদে উন্নীত হন। তিনি আন্তর্জাতিক গণিত অলিম্পিয়াড এ তিনটি পারফেক্ট স্কোর করা একমাত্র প্রতিযোগী।
আলী ইবনে আবদুল্লাহ ইবনে আল-আব্বাস
আলী ইবনে আবদুল্লাহ ইবনে আল-আব্বাস ইবনে আব্দুল মুত্তালিব (আরবি: علي بن عبد الله بن العباس بن عبد المطلب; ৬৬১ – ৭৩৬) আব্বাসীয়দের পূর্বপুরুষ ছিলেন। তিনি আল-আব্বাস ইবনে আবদুল মুত্তালিবের নাতি এবং প্রথম দুই আব্বাসীয় খলিফা আল সাফাহ এবং আল-মনসুরের দাদা ছিলেন।
জীবন
আলি ছিলেন ইসলামী নবী মুহাম্মাদের চাচাত ভাই আবদুল্লাহ ইবনে আল-আব্বাসের কনিষ্ঠ পুত্র এবং তাঁর মা ছিলেন কিন্দাহ গোত্রের "চার রাজার" একজনের মেয়ে জুরা’হ বিনতে মিশ্রাহ। ঐতিহ্য মতে তিনি আলী ইবনে আবি তালিবের (মৃত্যু: ৬৬১ খ্রিষ্টাব্দ) হত্যাকাণ্ডের ঠিক রাতে জন্মগ্রহণ করেছিলেন, তবে তাঁর জন্মের বছর নিয়ে বিতর্কিত বিকল্প উৎসও রয়েছে।
পরিণত বয়সে আলী আল-ওয়ালিদ ইবনে আবদুল মালিকের (রাজত্বকাল: ৭০৫–৭১৫) রাজত্বকালে উমাইয়া সরকার থেকে অনেকটা পালিয়ে ছিলেন, আল-ওয়ালিদ তাকে রাজধানী থেকে পিটিয়ে তাড়িয়ে দেওয়ার নির্দেশ দিয়েছিলেন। পরবর্তীকালে তিনি ফিলিস্তিন ও আরব সীমান্তের মধ্যবর্তী আল-শরত প্রদেশে চলে যান এবং হুমায়মা গ্রামে বসবাস করেন এবং এই এলাকাটিকে আব্বাসীয় পরিবারের নতুন সদর দফতর হিসেবে প্রতিষ্ঠা করেন। তিনি হুমায়মায় ৭৩৫-৭৩৬ অথবা তার পরের বছর মারা যান, ইতিমধ্যে তাঁর পুত্র মুহাম্মাদ পরিবারের নেতৃত্ব এবং আব্বাসীয়দের প্রচারণার দায়িত্ব গ্রহণ করেছিলেন।
চরিত্র এবং বংশধরগণ
আলী উচ্চ মর্যাদা সম্পন্ন লম্বা এবং ফর্সা গাত্র বর্ণের সুদর্শন মানুষ ছিলেন। তার চুল কালো বর্ণের, লম্বা দাড়ি ছিল এবং মাথায় টাক ছিল, যা টুপির আড়ালে থাকতো। তিনি অত্যন্ত ধার্মিক ছিলেন এবং নিয়মিত প্রার্থনা করতেন এবং ধর্মপ্রাণ মুসলিমদের কাছে তিনি "আল-সাজজিদ" (যার অর্থ: যিনি অভ্যাসগত ভাবেই সেজদা করেন) নামে পরিচিতি লাভ করেছিলেন।
হুমায়মাতে থাকাকালীন আলী বিশ জনেরও বেশি ছেলে সন্তানের পিতা হন বলে জানা যায়। তাঁর সন্তানদের মধ্যে সর্বাধিক বিখ্যাত ছিলেন মুহাম্মাদ, তিনি আব্বাসীয় শাসনের ভিত্তি স্থাপনের অন্যতম প্রধান ব্যক্তিত্ব এবং ভবিষ্যত খলিফা আল-সাফাহ এবং আল-মনসুরের পিতা ছিলেন। ঈসা, দাউদ, সুলায়মান, আবদুল সামাদ, সালিহ, ইসমাইল এবং আবদুল্লাহ সহ তাঁর অন্যান্য সন্তানগণ আব্বাসীয় বিপ্লবে সক্রিয় অংশগ্রহণকারী ছিলেন এবং তাদের বেশিরভাগ আব্বাসীয় খিলাফতের প্রথম দশকে একটি বিশিষ্ট ভূমিকা পালন করেছেন।
স্টার কাবাব
স্টার কাবাব বাংলাদেশের ঢাকায় অবস্থিত একটি কাবাব রেস্তোরাঁ চেইন। ঢাকায় এর ১১ টি শাখা রয়েছে। ২০১৫ সালে এটি দ্য ডেইলি স্টারের ফুডিজ চয়েজ অ্যাওয়ার্ডস-এ সেরা বাংলাদেশি রেস্তোরাঁর পুরস্কার জিতেছে।
ইতিহাস
স্টার হোটেল অ্যান্ড রেস্টুরেন্ট। দেশ স্বাধীনের আগে পুরান ঢাকার ছোট্ট একটি গলিতে যাত্রা শুরু হয় হোটেলটির। আজ তার নাম-যশ-খ্যাতি দেশজুড়ে। পুরো ঢাকায় এটি বিস্তৃত-সমাদৃত।
রাজধানীর বিভিন্ন এলাকায় মেলেছে ডানা। সততা আর নিষ্ঠার সঙ্গে মন কেড়েছে ভোজনরসিকদের। প্রতিষ্ঠানটি অত্যন্ত সুনামের সঙ্গে খাবারের মান ধরে রেখেছে। খাবার পরিবেশনে এখনো সাধারণের কাছে তার অবস্থান শীর্ষে।
আজ থেকে প্রায় ৫৩ বছর আগে এক হাজার বর্গফুট জায়গায় মীর মমতাজ উদ্দিন চালু করেছিলেন স্টার হোটেল অ্যান্ড রেস্টুরেন্ট। পুরান ঢাকার ঠাটারীবাজারের বিসিসি রোডে ১৯৬৫ সালে যাত্রা শুরু করে রাজধানী ঢাকার বিভিন্ন এলাকায় ডানা মেলেছে স্টার। অভিজাত শ্রেণিকে টার্গেট করে রেস্টুরেন্টের যাত্রা শুরু হলেও মানবসেবার বিষয়টি ভুলে যাননি মীর মমতাজ উদ্দিন। যেখান থেকে শুরু স্টার হোটেলের, সেখানকার চারতলা ভবনটি ভেঙে নতুনভাবে গড়ে তোলা হচ্ছে।সেখানে ঢাকার অন্য শাখাগুলোর নকশার সঙ্গে সামঞ্জস্য রেখে নতুন একটি ছয়তলা ভবন নির্মাণের কাজ গত বছর থেকে শুরু হয়েছে বলে জানা যায়। রাজধানী ঢাকার বিভিন্ন এলাকায় স্টার হোটেলের শাখা বর্তমানে ১১টি। এর মধ্যে জয়কালী মন্দির রোডের হোটেল সুপার স্টার, ধানমন্ডির সাতমসজিদ রোড, কারওয়ান বাজার, ফার্মগেট, ধানমন্ডি ২ নম্বর রোড, বনানী, এলিফ্যান্ট রোড, গুলিস্তান, বঙ্গবাজার ও জনসন রোডে জজ কোর্টের সামনে। এটিই স্টারের সর্বশেষ শাখা। এই রেস্তোরাঁয় সাধারণত আনাগোনা থাকে সমাজের অভিজাত শ্রেণির মানুষের।সময়ের সঙ্গে বেড়েছে গ্রাহক সংখ্যাও। যেখানে দুপুর কিংবা রাতের খাবার খেতে ব্যয় করতে হয় ১৪০ টাকা থেকে ৩০০ টাকা বা তার চেয়ে বেশি। কিন্তু এই স্টারেই রয়েছে নিম্নবিত্ত মানুষের অল্প খরচে পেটপুরে খাবারের ব্যবস্থা। ‘স্টাফ খাবার’ নামে মাত্র ৩৫ টাকায় নিম্নবিত্ত মানুষের জন্য খাবার বিতরণ করে স্টার। সরেজমিন দেখা যায়, স্টারের প্রতিটি শাখাতেই দুপুর ও রাতের জন্য থাকে ‘স্টাফ খাবার’। ইদানীং শুধু নিম্নবিত্ত শ্রেণির মানুষই নন, মধ্যম আয়ের মানুষও এই ‘স্টাফ খাবার’ খেয়ে থাকেন। হোটেল সংশ্লিষ্টরা জানান, ১৯৮২ সাল থেকে স্টার হোটেলে চালু আছে ‘স্টাফ খাবার’। মীর মমতাজ উদ্দিন ‘স্টাফ খাবার’ চালু করেছিলেন দিনমজুরদের কথা ভেবে। প্রথমে এটা শুরু হয়েছিল নাস্তা দিয়ে। তখন রুটি কিনতে হতো, ভাজি দেওয়া হতো বিনামূল্যে। এরপর থেকে এখন পর্যন্ত মাত্র ৩৫ টাকায় দুপুর ও রাতের খাবার দেওয়া হয় নিয়মিত। যেখানে ওই টাকার মধ্যে ইচ্ছামতো ভাত ও ডাল খেতে পারেন ক্রেতারা। পাশাপাশি ভাজি, মাছ, ডিম বা গিলা কলিজার যে কোনো একটি পদ দেওয়া হয়। এই সুবিধা সব শাখাতেই চালু আছে। রেস্তোরাঁয় এসে ‘স্টাফ খাবার’ বললেই এই খাবারটা পাবেন দিনমজুর বা স্বল্প আয়ের ক্রেতারা। তবে এজন্য তাদের ৩৫ টাকা পরিশোধ করে একটা টোকেন সংগ্রহ করতে হবে। এই টোকেন দেখিয়েই তাদের খাবার দেওয়া হয়। এই খাবারের জন্য তাদের এক বাটি তরকারির (ডিম/মাছ/গিলা-কলিজা) সঙ্গে ভাত এবং ডাল দেওয়া হয় প্রয়োজন মতো। প্রতিদিন দুপুরের খাবারের জন্য দুপুর দেড়টা থেকে বিকাল ৪টা পর্যন্ত ‘স্টাফ খাবার’ দেওয়া হয়। আবার রাতের খাবারের জন্য রাত ৮টা থেকে ১০টা পর্যন্ত ‘স্টাফ খাবার’-এর ব্যবস্থা থাকে। স্টার হোটেলের খাবারের মান নিয়ন্ত্রণে রান্নাবান্না সবকিছু মীর মমতাজ উদ্দিন নিজেই তদারকি করতেন বলে জানান হেলাল নামে স্টার হোটেলের এক নিরাপত্তা কর্মী। তিনি প্রায় ২৪ বছর ধরে স্টার হোটেলে কর্মরত। জানালেন, বেঁচে থাকতে প্রতিদিন সকালে ঠাটারীবাজারের শাখাতে এসে নাস্তা খেতেন মীর মমতাজ উদ্দিন। নাস্তায় অর্ধেক ভাজি ও অর্ধেক পরোটা খেতেন তিনি। খাওয়ার পর ডাকতেন সেসব রান্না করার বাবুর্চিদের। পরামর্শ দিতেন ভাজি ভালো করতে এবং পরোটা আরও নরম করতে কী কী করতে হবে। বিরানির ক্ষেত্রে পাঁচ কেজি চালে কী পরিমাণ মসলা দিতে হবে তারও দিকনির্দেশনা দিতেন। অত্যন্ত ভালো মন ও মিষ্টভাষী লোক ছিলেন তিনি। স্টার হোটেলে শুরুর দিকে মোরগ পোলাও থাকলেও ১৯৭১ সালের পর ওই হোটেলে চালু করা হয় নবাবী খাবার কাচ্চি বিরানি। এই বিরানি এখনো জনপ্রিয়। ২০১৫ সালে মীর মমতাজ উদ্দিনের মৃত্যুর পর তার ছেলে আক্তার উদ্দিন দুলাল ব্যবসার হাল ধরেন।
বিতর্ক
২০১৬ সালে শুল্ক কর ফাঁকির জন্য ভ্যাট গোয়েন্দা অধিদপ্তর স্টার কাবার কে ৪ কোটি ৬৩ লক্ষ টাকা জরিমানা করেছিল।
কাল (২০০৫-এর চলচ্চিত্র)
কাল (काल, উর্দু: کال, Kaal - The Time of Doom) এটি একটি বলিউড এর ভৌতিক চলচ্চিত্র। শাহরুখ খান ও করণ জোহরের প্রযোজনার এই ছবিটি পরিচালনা করেছেন সোহাম শাহ। এটিতে অভিনয় করেছেন অজয় দেবগণ, বিবেক ওবেরয়, লারা দত্ত, জন আব্রাহাম ও এশা দেওল। ছবিটি ২০০৫ সালের ২৯ এপ্রিল মুক্তি পায়। চলচ্চিত্রটি জিম কর্বেট জাতীয় উদ্যানে (উত্তরাখণ্ড) চিত্রায়িত হয়েছিলো। অজয় দেবগন এর করা প্রতাপ সিং কালির চরিত্রটি বিবেক করতে চেয়েছিলেন যদিও বিবেক পরে দেব মালহোত্রার চরিত্রে অভিনয় করেন।
আব্দুল খালেক (রাজনীতিবিদ)
আব্দুল খালেক বাংলাদেশের অবসরপ্রাপ্ত সামরিক কর্মকর্তা ও রাজনীতিবিদ। তিনি ব্রাহ্মণবাড়িয়া-৬ আসনের সাবেক সংসদ সদস্য। তিনি ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন।
জন্ম ও প্রাথমিক জীবন
মেজর (অবঃ) আব্দুল খালেক ব্রাহ্মণবাড়িয়া জেলায় জন্মগ্রহণ করেন।
রাজনৈতিক ও কর্মজীবন
বাংলাদেশ জাতীয়তাবাদী দলের আব্দুল খালেক অবসরপ্রাপ্ত সামরিক কর্মকর্তা। তিনি ব্রাহ্মণবাড়িয়া-৬ আসন থেকে ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন। এর পর ২০০৮ ও ২০১৮ সালের নির্বাচনেও বিএনপির প্রার্থী হয়ে পরাজিত হন।
রায়তা
রায়তা ভারতীয় উপমহাদেশে উদ্ভব একটি চাটনীর সাধারণ নাম, এটি দইয়ের সঙ্গে কাঁচা বা রান্না করা শাকসবজি, কখনো কখনো ফল বা (বুন্দী রায়তার ক্ষেত্রে) বেসন (সাধারণত ছোলা ময়দা হিসাবে পরিচিত) দিয়ে তৈরি ভাজা পিটালির ফোঁটা দিয়ে তৈরি করা হয়।
পশ্চিমা খাবারে এর সবচেয়ে কাছাকাছি পদ হল সাইড ডিশ বা ডিপ কিংবা রান্না করা সালাদ। এটি প্রায়শই একটি মশলা হিসাবে উল্লেখ করা হয়, তবে লবণ, মরিচ, সরিষা এবং ঘোড়ার বাদামের মতো ঐতিহ্যবাহী পশ্চিমা মশালাগুলো খাবারকে আরও মশলাদার করে তোলে কিন্তু দাহী বা রায়তা মশলাদার তরকারি এবং কাবাবে শীতল আমেজ প্রদান করে। ভারতীয় খাবারে রায়তা, চাটনি এবং আচারের সাথে এক ধরনের চ্যাপ্টারুটি খাওয়া হয়।
এই দই ধনে, ভুনা জিরা, পুদিনা, লাল মরিচ, চাট মশলা এবং অন্যান্য ভেষজ ও মশলা দিয়ে পাকানো যেতে পারে।
ব্যাকরণ
রায়তাকে এছাড়াও বিশেষ করে কখনো কখনো কেবল দই, বা "সৌর্মিক" নামে ডাকা হয় (দক্ষিণ আফ্রিকার ভারতীয় রন্ধনপ্রণালীতে)।
প্রস্তুতি
থাম্ব| [[পোলাও|পুলাও বোঁদি রায়তা দিয়ে পরিবেশন করেছেন ]] জিরা (zīrā  এবং কালো সরিষা (rāī) ভাজা হয়। এই ফোঁড়ন পরে কিমা করা, কাঁচা শাকসবজি বা ফল (যেমন: শসা, পেঁয়াজ, গাজর, আনারস, পেঁপে) এবং দইয়ের সঙ্গে মিশ্রিত করা হয়।
কাঁচা আদা এবং রসুনের ভর্তা, কাঁচা মরিচের ভর্তা এবং কখনও কখনও সরিষার ভর্তা এর স্বাদকে সমৃদ্ধ করতে ব্যবহৃত হয়।
ভারতের বিভিন্ন রায়তা অঞ্চলভেদে পরিবর্তিত হয়, বেশিরভাগ উল্লেখযোগ্য রায়তা হল ভাঁটি রাইঠা — ভাজা বেসনের ক্ষুদ্র বল (ছোলা ময়দা) এতে নোনা বা কটু (মশলাদার) স্বাদ পাওয়া যায় এবং পেঁয়াজ রায়তা, সবজি রায়তা। মিশ্রণটি ঠাণ্ডা পরিবেশন করা হয়। মশলাদার ভারতীয় খাবার খাওয়ার সময় রায়তা তালু ঠান্ডা করতে পারে।
রায়তা রেসিপিগুলোর জনপ্রিয় কয়েকটি জাতের মধ্যে রয়েছে ওকড়া রায়তা, টমেটো - পেঁয়াজ- সবুজ মরিচ রায়তা, বিটরুট রায়তা এবং পেয়ারা রায়তা। কিছু রায়তার উপরে কাটা ধনিয়া পাতা দেয়া হয়। আনারসের মতো ফল থেকে তৈরি রায়তা সাধারণত মিষ্টি হয়। রায়তা মশলাদার আলু পরোটা র সাথেও পরিবেশন করা হয়।
পচড়ি
পচড়ি রায়তার দক্ষিণ ভারতীয় প্রকরণ।
প্রকার
থাম্ব|বাসন্তী পেঁয়াজ রায়তা থাম্ব|বোঁদে রায়তা থাম্ব|ডালিম রায়তা রায়তা তিনটি প্রধান উপাদান দিয়ে প্রস্তুত করা যেতে পারে: শাকসবজি, ডাল এবং ফল। এগুলো দই মিশিয়ে এবং বিভিন্ন মৌসুমী ফল দিয়ে বিভিন্ন ধরনের স্্বাদ দেয়াা হয়।
সহপদ হিসাবে
রায়তাকে মূল পাশের খাবারের সাথে খাওয়ার জন্য সহপদ হিসাবে পরিবেশন করা হয়।
বড় লোকের বিটি লো
বড় লোকের বিটি লো, লম্বা লম্বা চুল অথবা বড়লোকের বেটি লো, লম্বা লম্বা চুল একটি জনপ্রিয় বাংলা পল্লীগীতি। ১৯৭২ সালে রতন কাহার কর্তৃক রচিত ও ঝুমুর তালে সুরারোপিত এই গীতি বা গানটি প্রাথমিকভাবে রতন কাহারের কন্ঠে আকাশবাণীতে প্রচারিত হয়। পরবর্তীতে স্বপ্না চক্রবর্তীর কন্ঠে ১৯৭৬ সালে নতুন করে প্রকাশিত হয় এবং লোকসঙ্গীত হিসেবে জনপ্রিয় হয়। গানটি কালোত্তীর্ণ ও আলোচিত। মূল সুর ঠিক রেখে চলচ্চিত্রসহ বিভিন্ন সময়ে বিভিন্নভাবে গানটির পুনরুৎপাদন করা হয়েছে।
সঙ্গীত ধারণ ও জনপ্রিয়তা
রতন কাহার বাংলার রাঢ় অঞ্চলে প্রচলিত ঝুমুর তালে গানটিতে সুরারোপ করেন। ১৯৭২ সালে রচনার পর গানটি রতন কাহারের কন্ঠে আকাশবাণীতে প্রথম পরিবেশিত হয়েছিল, সেসময় গানটি জনপ্রিয়তা পায়নি। ১৯৭৬ সালে স্বপ্না চক্রবর্তী রতন কাহারের কাছ থেকে আরো দুইটি গানের সাথে এই গানটি সংগ্রহ করেন এবং অশোকা রেকর্ড কোম্পানি হতে ''বড়লোকের বিটি লো' এ্যালবামের মাধ্যমে নিজ কন্ঠে ধারণ ও প্রকাশ করেন। নতুন করে প্রকাশের পর গানটি জনপ্রিয় হয়। জনপ্রিয়তার কারণে এ্যালবামটি 'গোল্ডেন ডিস্ক' পুরস্কার পায়।
২০২০ সালের ২৫ মার্চ সনি মিউজিক ইন্ডিয়ার ব্যানারে ভারতীয় গায়ক বাদশাহ তার 'গেন্দাফুল' শিরোনামের একক হিন্দি সঙ্গীতে পায়েল দেবের কন্ঠে এই গানের প্রথম দুই পঙ্‌ক্তি ব্যবহার করায় গানটি ভারতের অন্যান্য ভাষার সঙ্গীত শ্রোতাদের মাঝে জনপ্রিয়তা অর্জন করে।
পুনরুৎপাদন
জনপ্রিয়তার নিরিখে বড় লোকের বিটি লো গানটি বিভিন্ন সময়ে চলচ্চিত্রে ও একক সঙ্গীত হিসেবে পুনরুৎপাদিত হয়েছে।
জে কে মজলিশ সংস্করণ
২০২০ সালের জুনে বাংলাদেশে গানটির একটি নতুন সংস্করণ তৈরী করা হয়। রতন কাহারের অনুমতি সাপেক্ষে মূল গীতি ঠিক রেখে বাংলাদেশি সুরকার জে কে মজলিশ এই গানটির নতুন সঙ্গীতায়োজন করেন। বাংলাদেশী সংস্করণে 'বিটি' শব্দের পরিবর্তে 'বেটি' ব্যবহার করা হয়েছে। এই সংস্করণটি জে কে মজলিশ ও সঙ্গীত শিল্পী বিন্দু কণার দ্বৈতকন্ঠে ধারণকৃত।
আরটিভি মিউজিকের ব্যানারে ২০২০-এর ইদুল আযহা উপলক্ষে গানটি মুক্তির জন্য প্রস্তুত করা হয়। পুনরুৎপাদিত সংস্করণটি ৩ আগস্ট ২০২০ আরটিভি মিউজিক তাদের আনুষ্ঠানিক ইউটিউবে চ্যানেলে সঙ্গীত ভিডিও প্রকাশের মাধ্যমে উম্মুক্ত করে।
বিক্রম ঘোষ সংস্করণ
গানটিকে সারদীয় সপ্তাহ উপলক্ষ্যে বাজারজাত করা হয়। এই গানটি বাদশা'র 'গেন্দাফুল' গানের 'বাংলা রূপান্তর' হিসেবে গণমাধ্যমে প্রচারণা পায়। ২০২০ সালের ১০ অক্টোবর, সনি মিউজিক তাদের আনুষ্ঠানিক ইউটিউব চ্যানেলে এই সংস্করণটির ভিডিও 'গাঁদা ফুল' শিরোনামে প্রকাশ করে।
ডক্টর অব মেডিসিন
ডক্টর অব মেডিসিন (লাতিন ভাষার মেদিসিনায়ে দক্তর থেকে এম.ডি.) হল একটি মেডিক্যাল ডিগ্রি। বিভিন্ন এলাকায় এর অর্থে ভিন্নতা রয়েছে। কয়েকটি দেশে এম.ডি. দিয়ে প্রথম পেশাদারী স্নাতক ডিগ্রি বুঝানো হয়, যা কোন চিকিৎসা প্রতিষ্ঠান থেকে প্রাথমিক স্নাতকদের দেওয়া হয়। অন্যান্য দেশে, এম.ডি. দিয়ে মেডিক্যাল স্নাতকদের জন্য বরাদ্দকৃত একাডেমিক গবেষণা ডক্টরেট, উচ্চতর ডক্টরেট, সম্মানসূচক ডক্টরেট বা উন্নত ক্লিনিক্যাল কোর্সওয়ার্ক ডিগ্রি বুঝানো হয়। এসব দেশে প্রথম পেশাদারী ডিগ্রি সমমান ডিগ্রি বিভিন্ন রকমের হয়ে থাকে (যেমন - যুক্তরাজ্যের রীতি অনুসারে বিভিন্ন দেশে ব্যাচেলর অব মেডিসিন, ব্যাচেলর অব সার্জারি বা এমবিবিএস)।
ইতিহাস
১৭০৩ সালে গ্লাসগো বিশ্ববিদ্যালয়ের প্রথম মেডিক্যাল স্নাতক স্যামুয়েল বেনিওনকে ডক্টর অব মেডিসিন একাডেমিক ডিগ্রি প্রদান করা হয়।
ইংল্যান্ডে বিশ্ববিদ্যালয় মেডিক্যাল শিক্ষায় এম.বি. এবং স্কটল্যান্ডে এম.ডি. যোগ্যতা পর্যন্ত পৌছানো যায়। উনিশ শতাব্দীর মাঝামাঝি সময়ে যেসকল সরকারি প্রতিষ্ঠান মেডিক্যাল অনুশীলন পরিচালনা করত, তাদের স্কটল্যান্ড ও ইংল্যান্ড থেকে দ্বৈত ব্যাচেলর অব মেডিসিন ও ব্যাচেলর অব সার্জারি (এমবি বিএস/এমবিসিএইচবি/এমবি বিচির/বিএম বিসিএইচ ইত্যাদি) ডিগ্রি অর্জন করতে হত। উত্তর আমেরিকার মেডিক্যাল প্রতিষ্ঠানসমূহ স্কটল্যান্ডের প্রাচীন বিশ্ববিদ্যালয়ের রীতি অনুসারে আঠারো শতাব্দীর শেষভাগে এম.বি. ডিগ্রির পরিবর্তে এমওডি ডিগ্রি প্রদান শুরু করে। নিউ ইয়র্কের কলাম্বিয়া ইউনিভার্সিটি কলেজ অব ফিজিসিয়ান্স অ্যান্ড সার্জন্‌স হল প্রথম মার্কিন বিশ্ববিদ্যালয়, যেখান থেকে এমবি ডিগ্রির পরিবর্তে এমডি ডিগ্রি প্রদান করা হয়।
ডক্টর অব মেডিসিন ডিগ্রি প্রদান করার শুরুর দিকের উত্তর আমেরিকার মেডিক্যাল প্রতিষ্ঠানসমূহ হল কলাম্বিয়া, পেন, হার্ভার্ড, ম্যারিল্যান্ড ও ম্যাকগিল। এই উত্তর আমেরিকার মেডিক্যাল প্রতিষ্ঠানসমূহ ইংল্যান্ড ও স্কটল্যান্ডের প্রশিক্ষিত চিকিৎসক ও শল্য চিকিৎসকেরা প্রতিষ্ঠা করেন।
১৮৬০ এর দশকে বোস্টনের নিউ ইংল্যান্ড মেডিক্যাল কলেজ থেকে "ডক্ট্রেস অব মেডিসিন" বা মেদিসিনায়ে দক্ত্রিক্স নামে একটি স্ত্রীবাচক ডিগ্রি প্রদান করা হয়।
আহমাদ আহমাদ
আহমাদ আহমাদ (জন্ম: ৩০ ডিসেম্বর ১৯৫৯) হলেন একজন মালাগাসি ফুটবল প্রশাসক ও রাজনীতিবিদ। তিনি রাজনীতিতে যোগ দেওয়ার আগে, যুবক বয়সে ফুটবলার এবং পরে ফুটবল প্রশিক্ষক ছিলেন। তিনি ২০০৩ সাল থেকে মালাগাসি ফুটবল ফেডারেশনের সভাপতির দায়িত্ব পালন করছেন এবং বর্তমানে তৃতীয় মেয়াদে দায়িত্ব পালন করছেন।
২০১৭ আহমাদ আফ্রিকান ফুটবল কনফেডারেশনের সভাপতি নির্বাচিত হন। তিনি সিএএফ-এর ৭ম সভাপতি। এর পূর্বে তিনি এর কার্যনির্বাহী পরিষদের সদস্য ছিলেন।
রাজনৈতিক জীবন
আহমাদ মাদাগাস্কারের ক্রীড়া সম্পাদক ছিলেন এবং তারপরে মৎস্য মন্ত্রীর দায়িত্ব পালন করেছেন। বর্তমানে তিনি একজন সেনেটর, ২০১৬ সালে মাদাগাস্কারের রাষ্ট্রপতি হেরি রাজাওনারিমাম্পিয়ানিনা তাকে সেনেটের ভাইস প্রেসিডেন্ট নিয়োগ করে।
ফুটবল প্রশাসক
আহমাদ মূলত ফুটবল প্রশিক্ষক ছিলেন। ২০০৩ সালে তিনি মালাগাসি ফুটবল ফেডারেশনের সভাপতি নির্বাচিত হন। ২০১৭ সালের ১৬ মার্চ তিনি আফ্রিকান ফুটবল কনফেডারেশনের সভাপতি নির্বাচিত হন, তিনি ৩৪-২০ ভোটে জয়লাভ করেছিলেন। তার প্রতিদ্বন্দ্বী ছিল প্রাক্তন সভাপতি ইশা হায়াতু, যে ১৯৯৮-২০১৭ পর্যন্ত এর সভাপতি ছিলেন।
চামারি আতাপাত্তু
আতাপাত্তু মুদিয়ান্সেলাগে চামারি জয়াঙ্গানী (චමරි අටපට්ටු; জন্ম: ৯ ফেব্রুয়ারি, ১৯৯০) গোকারেল্লা এলাকায় জন্মগ্রহণকারী শ্রীলঙ্কার বিশিষ্ট মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ব্যাটসম্যান। বর্তমানে তিনি শ্রীলঙ্কা ক্রিকেট দলের সহঃ অধিনায়কের দায়িত্ব পালন করছেন। এরপূর্বে নিয়মিত অধিনায়ক শশীকলা শ্রীবর্ধনে’র আঘাতজনিত কারণে স্বল্পকালের জন্য দলের অধিনায়কত্বের দায়িত্বে ছিলেন। ব্যাটিং উদ্বোধনে নেমে তিনি আক্রমণাত্মক ভঙ্গীমায় খেলে থাকেন চামারি আতাপাত্তু।
খেলোয়াড়ী জীবন
২০১৩ সালের ক্রিকেট বিশ্বকাপে ইংল্যান্ড মহিলা দলের বিপক্ষে দ্রুত অর্ধ-শতক করে সবিশেষ কৃতিত্বের পরিচয় দেন চামারি আতাপাত্তু। ঐ খেলায় তার দল জয়লাভ করেছিল। তার নেতৃত্বে টুয়েন্টি২০ আন্তর্জাতিক প্রতিযোগিতায় পাকিস্তানের বিপক্ষে শ্রীলঙ্কা দল জয় পায়।
কার পাপে (চলচ্চিত্র)
কার পাপে একটি বাংলা চলচ্চিত্র যেটি কালী প্রসাদ ঘোষ পরিচালনা করেন এবং শঙ্কর পিকচার্স পরিবেশিত করেন। এই চলচ্চিত্রটি ১৫ আগস্ট ১৯৫২ সালে এম.পি. প্রোডাকশনস প্রাইভেট লিমিটেড ব্যানারে মুক্তি পেয়েছিল। এই সিনেমাটির মুখ্য চরিত্রে অভিনয় করেন উত্তম কুমার, ছবি বিশ্বাস এবং অসিতবরণ। ১৯৫২ সালে কার পাপে প্রথম চলচ্চিত্র পোস্টারটি প্রকাশিত হয়েছিল বই আকারে যা একটি নারীবাদী এবং প্রাপ্তবয়স্কদের জন্য তৈরি হয়েছিল।
তারাকান্ত ঝা
তারাকান্ত ঝা (১৯২৭-২০১৪) বিহার আইন পরিষদের চেয়ারম্যান ছিলেন। তিনি ভারতীয় জনসংঘ এবং পরবর্তীকালে ভারতীয় জনতা পার্টির নেতা ছিলেন। ২০১৪ সালের প্রথম দিকে তিনি জনতা দল সংযুক্ত পার্টিতে যোগ দিয়েছিলেন। ঝা একজন প্রবীণ আইনজীবী ছিলেন। ২০১৪ সালের মে মাসে তিনি মারা যান।
পারুল চৌহান
পারুল চৌহান থাক্কার হলেন একজন ভারতীয় টিভি অভিনেত্রী ও মডেল যিনি বিদায় ধারাবাহিকে রাগিণী চরিত্রে অভিনয় করেছেন। তিনি নাচ বিষয়ক আপাতবাস্তব টেলিভিশন অনুষ্ঠান ঝলক দিখলা জা তেও অংশ নিয়েছেন। ২০০৯ সালে তিনি ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রী বিভাগে মনোনীত হয়েছিলেন। তিনি বর্তমানে ইয়ে রিশতা কেয়া কেহলাতা হ্যায় শিরোনামের একটি টিভি ধারাবাহিকে অভিনয় করছেন।
২০২২–২৩ বাংলাদেশ নারী ক্রিকেট দলের শ্রীলঙ্কা সফর
বাংলাদেশ নারী ক্রিকেট দল ২০২৩ সালের এপ্রিল ও মে মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়।  ২০২৩ সালের এপ্রিল মাসে সফরের সূচি ঘোষিত হয়।
পারুল চৌহান
কর্মজীবন
২০০৭ সালে বিদায় টিভি ধারাবাহিকে রাগিণী চরিত্রে অভিনয়ের মাধ্যমে তিনি মিডিয়া জগতে পা রাখেন। ২০০৯ সালে তিনি ঝলক দিখলা জা (সিজন ৩) এ অংশ নিয়েছিলেন।
২০২২–২৩ বাংলাদেশ নারী ক্রিকেট দলের শ্রীলঙ্কা সফর
ওডিআই সিরিজের দ্বিতীয় ম্যাচটি বৃষ্টিতে পরিত্যক্ত হলে সিরিজের সূচিতে পরিবর্তন এনে সিরিজে অতিরিক্ত একটি ওডিআই ম্যাচ আয়োজনের পরিকল্পনা করা হয়, যার সাথে শেষ দুটি ওডিআই ম্যাচ সিংহল স্পোর্টস ক্লাব মাঠে অনুষ্ঠিত হবে বলেও নিশ্চিত করা হয়। কিন্তু পরবর্তীতে আন্তর্জাতিক ক্রিকেট কাউন্সিল (আইসিসি) অতিরিক্ত ম্যাচ আয়োজনের অনুমতি না দেয়ায় নির্ধারিত সময়েই সমাপ্ত হয় সিরিজ, যেটিতে শ্রীলঙ্কা ১–০ ব্যবধানে জয়ী হয়। টি২০আই সিরিজে শ্রীলঙ্কা ২–১ ব্যবধানে জয়লাভ করে।
পারুল চৌহান
কর্মজীবন
২০১০ সালে তিনি রিশতোঁ সে বড়ি প্রথা টিভি ধারাবাহিকে অভিনয় করেন। তিনি পুনর্বিবাহ - এক নয়ি উমিদ, মেরি আশিকি তুম সে হি এর মত টিভি ধারাবাহিকে অভিনয় করেছেন। বর্তমানে তিনি ইয়ে রিশতা কেয়া কেহলাতা হ্যায় টিভি ধারাবাহিকে স্বর্ণা চরিত্রে অভিনয় করছেন।
২০২২–২৩ বাংলাদেশ নারী ক্রিকেট দলের শ্রীলঙ্কা সফর
দলীয় সদস্য
চোটের কারণে স্বর্ণা আক্তার সিরিজে অংশগ্রহণে অসমর্থ বলে গণ্য হওয়ায় তাঁর পরিবর্তে বাংলাদেশ দলে রুবিয়া হায়দারকে যোগ করা হয়।
পারুল চৌহান
ব্যক্তিগত জীবন
২০১৮ সালের ১২ ডিসেম্বরে তিনি চিরাগ থাক্কারের সাথে বিবাহবন্ধনে আবদ্ধ হন।
অনু হাসান
অনুরাধা হাসান (அனுராதா ஹாசன்; জন্মঃ ১৫ জুলাই ১৯৭০) যিনি অনু হাসান নামেই বেশি পরিচিত, ভারতের একজন তামিল অভিনেত্রী এবং টেলিভিশন উপস্থাপিকা। তিনি ১৯৯৫ সালের তামিল সিনেমা 'ইন্দিরা' এর মাধ্যমে অভিনয় জীবনে পা রাখেন এবং এর পর বেশ কিছু সিনেমায় ছোটোখাটো ভূমিকায় অভিনয় করেছেন। তিনি তামিল টেলিভিশন চ্যানেল 'স্টার বিজয়'তে 'কফি উইথ অনু'তে উপস্থাপিকা হিসেবে কাজ করেন। তার বাবা চন্দ্রহাসান খ্যাতিমান অভিনেতা কামাল হাসান এর বড়ো ভাই।
কর্মজীবন
২০০০ সালে অনুরাধা টেলিভিশনে তার কর্মজীবন শুরু করেছিলেন, ঔপন্যাসিক চিত্রা বন্দ্যোপাধ্যায় দিবাকরূণীর 'সিস্টার অব মাই হার্ট' উপন্যাস অবলম্বনে অনুরাধা 'আনবুল্লা স্নেগিদিয়ে' নাটকে অভিনয় করেছিলেন। টেলিভিশন ধারাবাহিকটি দারুণ জনপ্রিয়তা পেয়েছিলো এবং এরপরে অণু আরো অনেক টেলিভিশন ধারাবাহিকে অভিনয়ের প্রস্তাব পান যেমনঃ 'আভান আভাল আভারগাল', 'আম্মাভুক্কু রেন্ডুলা রাগু' এবং 'বিবাহিতা', শেষোক্ত নাটকটি ছিলো মালয়ালম ভাষার, অণু মালয়ালম ভাষা না জানেলও তার সংলাপ তিনি নিজেই মুখস্থ বলেছিলেন এই নাটকে, এরপর অণু স্টার বিজয়ের 'কফি উইথ অনু' নামের একটি আলেখ্যানুষ্ঠানে উপস্থাপক হিসেবে কাজ পান, এটি ছিলো করণ জোহরের 'কফি উইথ করণ'এর অনুকরণ। 'কফি উইথ অনু' ছিলো অনেক জনপ্রিয় একটি অনুষ্ঠান এবং অণু পরে চেন্নাইতে একটি রেস্তোরাঁ খুলেছিলেন।
২০১৪ সালে অণু 'আস্ক হাউ ইন্ডিয়া' নামের একটি সামাজিক আন্দোলনে যোগ দেন এবং নিজে অনেক তথ্য চিত্র বানিয়েছিলেন সামাজিক বিভিন্ন সমস্যা নিয়ে, যদিও অনুষ্ঠানটি ছিলো তামিলনাড়ু প্রদেশের।
ডয়চে ভেলে বাংলা
ডয়চে ভেলে বাংলা (জার্মান ভাষায় Deutsche Welle Bengali) জার্মানির প্রধান বেতার সার্ভিস ডয়চে ভেলের (Deutsche Welle, অর্থাৎ "জার্মান তরঙ্গ") বাংলাভাষী অনুষ্ঠান। এই বেতার সার্ভিসকে বলা হয় ইউরোপের হৃদয় থেকে। অনুষ্ঠানে জার্মানি, ইউরোপ-সহ বিশ্বের খবরাখবর পরিবেশন করা হয়।
ইতিহাস
১৯৫৩ সালে জার্মানির আন্তর্জাতিক সম্প্রচার কেন্দ্র ডয়চে ভেলের প্রতিষ্ঠিত হয়। এই গণমাধ্যম প্রতিষ্ঠার উদ্দেশ্য ছিল, ইউরোপের কেন্দ্র থেকে বিশ্বব্যাপী গ্রাহকদের কাছে নিরপেক্ষ, নির্ভরযোগ্য ও স্বাধীন তথ্য প্রদান৷
বাংলা বিভাগ প্রতিষ্ঠা
ডয়চে ভেলের বাংলা বিভাগ চালু হয় ১৯৭৫ সালে। প্রথম দিকে শর্ট ওয়েভে ডয়চে ভেলের বাংলা অনুষ্ঠান বাংলাদেশ ও ভারতের পশ্চিমবঙ্গে প্রচার করা হত। ২০১০ সালে বাংলাদেশে এফএম ব্যান্ডে অনুষ্ঠান প্রচার শুরু করে বেতার কেন্দ্রটি। বর্তমানে এই বিভাগে প্রধান হিসেবে কর্মরত আছেন খালেদ মুহিউদ্দীন।
জনপ্রিয় অনুষ্ঠান
খালেদ মুহিউদ্দীন জানতে চায় টকশোটি ডয়চে ভেলে বাংলা বিভাগের প্রধান খালেদ মুহিইদ্দীন কর্তৃক পরিচালিত একটি জনপ্রিয় অনুষ্ঠান। এই অনুষ্ঠান আনুষ্ঠানিকভাবে যাত্রা শুরু করে ২৮ ফেব্রুয়ারি ২০২০। এটি প্রতি শুক্রবার সরাসরি 'DW খালেদ মুহিউদ্দীন জানতে চায়' নামক একটি ইউটিউব চ্যানেল থেকে সম্পসার করা হয়। এটি বন্ধ হয়ে যাওয়ার গুঞ্জন উঠলেও পরবর্তীতে এটি বন্ধ করা হয়নি।
ওয়েবসাইট
ডয়চে ভেলের ওয়েবসাইটে জার্মানি ও বিশ্বের খবর প্রকাশ করা হয়এবং ই-মেইল ব্যবহারকারীদেরকে নিউজলেটার প্রদানেরও ব্যবস্থা রয়েছে। ওয়েবসাইটে জার্মান ভাষা শেখার জন্য অনেক বাংলাভাষী ব্যবস্থা আছে। ডয়চে ভেলেতে সুপ্রভাত বন, এখানে সেখানে, জার্মানি প্রতিদিন, ভাষাশিক্ষার আসর, ক্রীড়াঙ্গন ছাড়াও আরও অনেক প্রোগ্রাম শোনা যায়।
বাংলা ছাড়াও ডয়চে ভেলের অনেক ভাষার অনুষ্ঠান আছে, আর ইংরেজি, জার্মান, আরবি ও স্পেনীয় ভাষায় অনলাইন টিভিও দেখা যায়।
ওলেহ স্ক্রিপকা
ওলেগ ইউরিওভিচ স্ক্রিপকা ( Оле́г Ю́рійович Скри́пка,  ; Оле́г Ю́рьевич Скри́пка    ,  ; জন্ম ২৪ মে ১৯৬৪) একজন ইউক্রেনীয় সঙ্গীতশিল্পী, কণ্ঠশিল্পী, সুরকার এবং ভোপলি ভিদোপ্লিয়াসোভা গ্রুপের নেতা।
জীবনী
ওলেগ স্ক্রিপকা সোভেতাবাদে (বর্তমানে গাফুরভ, তাজিকিস্তান ) জন্মগ্রহণ করেন। তার বাবা ইউরি পাভলোভিচ (মৃত্যু ৩০ আগস্ট ২০১৫), একজন রেডিওলজিস্ট,,   ইউক্রেনের পোল্টাভা অঞ্চল  থেকে এসেছিলেন।তার মা আন্না আলেকসিভনা, একজন শিক্ষক, রাশিয়ার কুরস্ক অঞ্চলের একটি ছোট গ্রাম থেকে এসেছিলেন। ১৯৭২ সালে, আন্না তাজিক জলবায়ু পছন্দ না করার কারণে স্ক্রিপকা পরিবার রাশিয়ার মুরমানস্ক অঞ্চলে চলে আসে।
১৯৮৭ সালে, তিনি কিয়েভ পলিটেকনিক ইনস্টিটিউট থেকে স্নাতক হন, একই বছর ইউরি জেডোরেঙ্কো এবং হেভি মেটাল ব্যান্ড এসওএস-এর আলেকজান্ডার পিপা এবং পারস্পরিক বন্ধু সেরহি সাখনোর সাথে রক গ্রুপ ভোপলি ভিডোপ্লিয়াসোভা (ভিভি) প্রতিষ্ঠা করেন। ১৯৮৭ সালে, ভিভি কিয়েভ রক ক্লাবের সদস্য হয়েছিলেন, কিয়েভ রক ফেস্টিভ্যাল "রক-প্যারেড" এ প্রথম পুরস্কার জিতেছিলেন, তাদের হিট "তানসি" ("নাচ" বা "নৃত্য") প্রকাশ করেছিলেন।
১৯৯০ সালে, গ্রুপটি ফ্রান্স এবং সুইজারল্যান্ড সফর করে, সেই সময়ে ফ্রান্সের বৃহত্তম সংবাদপত্রগুলির মধ্যে একটি, লে মন্ডে, VV সম্পর্কে উপাদান প্রকাশ করে। ১৯৯১ থেকে ১৯৯৬ পর্যন্ত, ওলেগ স্ক্রিপকা, তার গোষ্ঠীর সাথে ফ্রান্সে থাকতেন এবং দেশটি ভ্রমণ করেছিলেন। ১৯৯৩ সালে, জডোরেঙ্কো এবং সাখনো চলে গেলেন এবং স্ক্রিপকা তাদের প্রতিস্থাপন করলেন ফরাসি সংগীতশিল্পীদের সাথে।সাখনো ১৯৯৭ সালে ফিরে আসে।
১৯৯৬ সালে, তিনি কিয়েভে ফিরে আসেন এবং তারপর থেকে ইউক্রেন এবং বিদেশে অনেক কনসার্ট করেছেন। ২০১৪ এর আগে, তিনি নিয়মিত মস্কো সফর করতেন। ২০০০ সালে, ভিভি রিগা, লন্ডনে পারফর্ম করেছিলেন, মস্কো প্যালেস অফ ইয়ুথ -এ একটি কনসার্ট দিয়েছিলেন, এর পরে - সাইবেরিয়ার শহরগুলির সফর করেন।
২০০৪ সালে, স্ক্রিপকা ক্রাইনা ম্রি উৎসবের অন্যতম সংগঠক ছিলেন, উৎসবটি গানের ১৪ বছর পরে এবং একই নামের অ্যালবাম "ভিভি" এর দশ বছর পরে তার ইতিহাস শুরু করেছিল। "Krayina Mriy" ওলেগ Skrypka এর পৃষ্ঠপোষকতায় এছাড়াও প্রকাশনা এবং বহুমুখী শিক্ষামূলক কার্যক্রম জড়িত.স্ক্রিপকা আধুনিক ইউক্রেনীয় রক সঙ্গীত ের আরেকটি উত্সবের প্রতিষ্ঠাতা - "রক সিচ"। উৎসবের মূল উদ্দেশ্য- জাতীয় রক সংস্কৃতিকে সমর্থন করা।এই রাজধানী এবং একমাত্র উত্সব যেখানে উভয় তিনটি পর্যায়ে ইউক্রেনীয় রক সঙ্গীত শোনা যায়। (২০১০ সালে, "রক সিচ" একটি পরিবেশ উৎসবের মর্যাদা অর্জন করেছে। এবং ২০১৩ থেকে উৎসবটি আন্তর্জাতিক মর্যাদা লাভ করে, একটি সুইডিশ-ইউক্রেনীয় হয়ে ওঠে)।
২০০৭ সালে, স্ক্রিপকা "তারার সাথে নৃত্য ২" প্রকল্পে দ্বিতীয় স্থান অর্জন করেছিল। ২০০৯ সালে, একদল কর্মী স্ক্রিপকাকে ইউক্রেনের রাষ্ট্রপতির প্রার্থী হিসাবে মনোনীত করার চেষ্টা করেছিলেন, কিন্তু তিনি মনোনয়ন প্রত্যাখ্যান করেছিলেন।
তিনি সাবলীলভাবে ইউক্রেনীয়, রাশিয়ান, ইংরেজি এবং ফরাসি ভাষায় কথা বলেন। তার প্রথম ভাষা ছিল রাশিয়ান - ইউক্রেনীয় ভাষায় তার প্রথম প্রকাশ ঘটে ১৯৭৪ সালে, যখন তিনি পারিবারিক ছুটিতে গিলটসিতে গিয়েছিলেন। তিনি ১৯৯৪ সাল পর্যন্ত ইউক্রেনীয় ভাষায় সাবলীল হননি।